คุณค่ะเนื่องจากประจำเดือนหนูไม่มา1เดือนอีก2สัปดาห์ ตอนนี้มีอาการปวดท้องน้อยนิดๆ มีเลือดออกมา หยุดๆหายๆ เลือดจะออกเป็นสีน้ำตาลข้มๆ แดงไม่มาก ซื้อแผ่นตรวจมาตรวจก็ไม่เจอตั้งครรภ์ อยากรู้สาเหตุค่ะ
สวัสดีค่ะ อาการประจำเดือนไม่มา และมีเลือดออกผิดปกติทางช่องคลอดที่ลักษณะไม่ใช่ประจำเดือน อาจเกิดจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูกหรือปากมดลูกแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์